[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 16.10.2008

COM(2008) 607 окончателен

2006/0144 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0144 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно ензимите в храните и за изменение на Директива 83/417/ЕИО на Съвета, Регламент (ЕО) № 1493/1999 на Съвета, Директива 2000/13/ЕО, Директива 2001/112/ЕО на Съвета и Регламент (ЕО) № 258/97

1. Въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище относно измененията, предложени от Европейския парламент на второ четене. Комисията излага по-долу становището си относно измененията, предложени от Парламента.

2. Контекст

Дата на предаване на предложението на Европейския парламент и на Съвета (документ COM(2006)0425 окончателен – 2006/0144 (COD)): | 28 юли 2006 г. |

Дата на становището на Европейския икономически и социален комитет: | 25 април 2007 г. |

Дата на становището на Европейския парламент на първо четене: | 10 юли 2007 г. |

Дата на предаване на измененото предложение: Дата на политическото споразумение: | 24 октомври 2007 г. 17 декември 2007 г. |

Дата на приемане на общата позиция: | 10 март 2008 г. |

Дата на становището на Европейския парламент (второ четене) | 8 юли 2008 г. |

3. Цел на предложението

В Бялата книга за безопасността на храните Комисията съобщи за предложение за изменение на рамковата Директива 89/107/ЕИО относно хранителните добавки с цел определяне на специални разпоредби по отношение на ензимите в храните. Задълбочена оценка на положението доведе до разработването на отделно предложение относно ензимите в храните.

Понастоящем в обхвата на Директива 89/107/ЕИО влизат само ензимите, използвани като добавки в храните. Останалите ензими не са регламентирани или са регламентирани като обработващи спомагателни вещества в законодателствата на държавите-членки, които се различават едно от друго. По отношение на безопасността на равнище на Общността не съществуват нито оценка на безопасността, нито разрешително за ензими в храните, освен по отношение на тези, които се считат за добавки в храните. Предложението има за цел да се установят хармонизирани правила относно ензимите в храните на равнище на Общността с цел насърчаване на лоялната търговия и ефективното функциониране на вътрешния пазар, както и за осигуряване на защита на здравето на хората и интересите на потребителите.

4. Становище на Комисията относно измененията, внесени от Европейския парламент

Европейският парламент гласува на второ четене консолидиран текст, в който се съдържат известен брой изменения на текста на общата позиция. Текстът е резултат от преговорите между Съвета, Европейския парламент и Комисията. Всички изменения са предимно от техническо естество и съответстват на ключовите принципи, съдържащи се в първоначалното предложение. Най-важните изменения се отнасят за разясняването на взаимодействието между предложения регламент относно ензимите и Регламент (ЕО) № 1829/2003 относно генетично модифицираните храни и фуражи. Други две изменения подсилват принципа на предохранителните мерки и доразясняват принципа на неподвеждане на потребителя.

Комисията приема всички изменения, гласувани в Европейския парламент. Резултатите от второто четене в Европейския парламент са много задоволителни.

5. Заключение

В съответствие с член 250, параграф 2 от Договора за ЕО Комисията изменя предложението си по описания по-горе начин.